cyanic-selkie/wikianc huggingface dataset:
Staffordshire bull terrier
Opprinnelse og alder
Til å begynne med ble typen kalt bull terrier, og det er grunn til å anta at navnet beskriver formålet hundene ble avlet for, snarere enn typen. Senere ble imidlertid noen slike hunder også beskrevet som Stafford working class bull and terrier, og det blir da grunn til å anta at man beskriver en bestemt type hund eller avlsretning. I hvilken grad den opprinnelige typen var involvert i såkalt baiting er både uklart og omdiskutert, siden baiting ble forbudt i England og Wales alt i 1835. Det er også et åpent spørsmål om Stafford working class bull and terrier og Staffordshire bull terrier er samme hund eller ei, eller om sistnevnte kan være en videreføring av den første. Det sies at de var svært like, men likskapen savner altså dokumentasjon. En James Hinks fra Birmingham drev visstnok med avl av hunder for okse- og hundekamper på midten av 1800-tallet, og noen hevder at disse hundene skal være selve opphavet til Staffordshire bull terrier, men påstanden savner dokumentasjon. I 1894 skriver Rawdon B. Lee i sin bok om hunder i Storbritannia og Irland, at oppdrettere på midten av 1800-tallet hadde begynt å avle bull terriere som «a gentleman's companion», og det er på denne tiden at Staffordshire bull terrier begynner å distansere seg fra den hunden vi i dag kjenner som bull terrier. Den første skriftlige kilden til Staffordshire bull terrier (ved navn) som en bestemt type hund stammer imidlertid fra en annonse i The Bazaar, Exchange and Mart, and Journal of the Household fra Pleshey i Chelmsford i 1871.
Det fortelles at mindre hunder ble populære til ulovlige hundekamper etter at forbudet inntrådte i 1835, fordi folk kunne gjemme dem under jakken om politiet skulle dukke opp. Dette kan være grunnen til at Staffordshire bull terrier har en forholdsvis beskjeden størrelse, men det mangler dokumentasjon og forblir derfor en uprøvd hypotese. Det man vet om rasen er altså at den trolig oppsto mot slutte av 1800-tallet, men at typen som sådan er eldre.
The Kennel Club anerkjente rasen den 25. mai i 1935, etter at herrene Joseph Dunn og Joe Mallen gjennom en årrekke hadde nedlagt et stort arbeide for å få den godkjent. En måned senere ble det første raseklubben dannet. Stamboken stengte i 1938 og rasen har endret seg lite siden.
Nanny dog-myten
I England og USA har typen i senere år ofte blitt omtalt som «nanny dog» (barnepikehund), men at den skulle ha sånne egenskaper er en myte. Myten oppsto som følge av victoriatidens fotografering av barn med hunder (typisk blandingshunder av bull terrier typen), da en oppdretter ønsket å distansere eget oppdrett fra andre pitbuller. Det eksisterer imidlertid ingen beviser for at denne hundetypen noen gang har gjort seg fortjent til beskrivelsen som «nanny dog», annet enn gamle fotografier av barn med hunder som kan minne om denne og lignende raser. I USA kaller ei Mrs. Lilian Rant i 1971 rasen for «nursemaid dog» i et forsøk på å glatte ut rasens dårlige rykte fra fortiden, i forbindelse med at Staffordshire bull terrier hadde fått tillatelse av American Kennel Club til å bli vist i miscellaneous class. Betegnelsen «nanny dog» dukker imidlertid først opp i en artikkel (Move to Outlaw Pit Bulls Under Study in Several Cities) i Toronto Star (Canada) i 1987. Før den tid finnes det ikke spor av denne betegnelsen i skriftlige kilder.
Utseende, anatomi og fysikk
Staffordshire bull terrier er en middels stor hunderase med en kompakt og svært muskuløs kropp med forholdsvis korte bein, et stort hode med svært veldefinerte kjevemuskler og en korthåret, glatt pels. Godkjente farger i henhold til rasestandarden er rød, fawn (lysebrun), brindel, sort og blå. Enhver av disse fargene i kombinasjon med hvitt er også godkjent (populært kalt pied.) Black and tan eller leverfarge anses som grove feil og er meget uønsket.
Sammenlignet med amerikansk staffordshire terrier (amstaff) og pitbullterrier er Staffordshire bull terrieren kortere og mer kompakt. Den er også mye mildere i sin væremåte i forhold til de to førstnevnte rasene. Mankehøyde på voksne individer er mellom 35,5 og 40,5 cm i forhold til vekten. Rasestandarden sier at hannhunder skal veie mellom 12,7 og 17 kg, mens tisper skal veie mellom 11,0 og 15,4 kg. Det forekommer hannhunder over 20 kg, men dette er ikke ønskelig.
Bruksområde
I dag er Staffordshire bull terrier først og fremst en familiehund, dernest en stadig mer populær utstillingshund. De brukes også stadig mer som agilityhunder, og til lydighetskonkurranser. Weight-pulling er enda en gren rasen egner seg godt til.
Lynne og væremåte
Staffordshire bull terrier ble avlet for å være en omgjengelig og menneskevennlig hunderase, men med stridslystne egenskaper overfor andre dyr. Blant kjennere regnes den som en lojal, hengiven og omgjengelig familiehund, som også har gode kvaliteter for barnefamilier. Noen mener imidlertid at rasen bør bli forbudt, på linje med pitbullterrier og amstaff, og begrunner dette med at rasen har samme opphav og lignende grunnleggende egenskaper som disse. Det er registrert at rasen har fått et oppsving etter at nevnte raser ble forbudt i flere land.
Rasen viser mot og fast vilje. Den er meget intelligent og hengiven, spesielt overfor barn. Som andre bullterriere har imidlertid også denne rasen gjerne et noe utydelig kroppsspråk, noe som kan skape problemer i samvær med andre hunder.
Eilema uniola
Eilema uniola er en av lavspinnerne i familiegruppen bjørnespinnere (Arctiidae).
Utseende
…
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Sverdrupisen
Sverdrupisen er en isbre på Nordaustlandet, Svalbard. Sverdrupsisen er den nordlige delen av Vestfonna og strekker seg inn på Laponiahalvøya, nord på Gustav V Land.
Eilema uniola
Utbredelse
Eilema uniola finnes i det sydvestlige Europa, i Spania, Portugal, Frankrike og Italia.
Sverdrupisen
Sverdrupisen har sitt navn etter den norske oseanografen og meteorologen Harald Ulrik Sverdrup.
Eilema uniola
Utbredelse
Ikke i Norden.
Navnet
Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler.
Fårösund
Fårösund er et tettsted i Gotland kommune i Gotlands län på Gotland i Sverige. I 2010 hadde tettstedet 816 innbyggere.
Fårösund ligger ved havet med utsikt mot Fårö. Fårösund er også navnet på stredet mellom Gotland og Fårö
Dunstanburgh Castle
Dunstanburgh Castle er en borgruin på kysten av Northumberland i England, mellom landsbyene Craster og Embleton. Det er det største slottet i Northumberland, og ble bygget i 1313 av jarlen av Lancaster. Det er spor etter tidligere byggverk på stedet. Slottet eies av National Trust, og drives av English Heritage.
Det går ikke vei frem til slottet, og den enkleste adkomstveien er langs en omkring 1,5 km lang sti fra Craster. Går man langs denne stien får man både flott utsikt mot kysten og en imponerende utsikt mot slottet når man nærmer seg. Arkeologer mener at dette ikke er noen tilfeldighet, men at de som anla slottet la det slik at det skulle virke imponerende og avskrekkende for de som nærmet seg.
På sørsiden er det tydelige spor etter middelalderjordbruk, med de høye rendene som er typisk for jordbruket før plogen kom i bruk. Det antas at det ble dyrket mat til slottets eiere og garnison der. Innenfor murene finner man resten av en stor ovn, en brønn og noe som er tolket som et lite gårdsbruk.
Stedet har naturlig beskyttelse fra sjøsiden, da slottet ligger på en bratt basaltklippe. En omslutningsmur omkranser resten. I sørøsthjørnet står Egyncleugh Tower, også kjent som Queen Margaret's Tower. Dronning Margaret av Anjou skal ha unnsluppet fra festningen under en beleiring ved at hun ble firt ned til sjøen fra dette tårnet. Omkring halvveis langs den vestlige muren står Constable's Tower, og deretter kommer hovedporten, som står mellom to stor halvrunde tårn. Denne delen av slottet er den best bevarte, og man kan gå opp trappene inne i tårnene. På vestsiden finner man også John of Gaunt-porten og Lilburn Tower, og en mindre port.
Tidligere var det også mulig å besøke fangehullene, og en av guidene der var spesielt populær; en mann fra Caster som hadde en krok i stedet for sin ene hånd pleide å henge oljelampen på kroken, noe som gav en helt spesiell stemning når han fortalte om bruken av fangehullene.
Slottet hevdes å være hjemsøkt av et spøkelse, identifisert som sir Guy the Seeker. Legenden forteller at han skal ha forsøkt å redde en jomfru i nød, men mislyktes.
Dunstanburgh spilte ikke noen stor rolle i grensekrigene med Skottland. Under rosekrigene var den at av Huset Lancasters festninger, og det ble skadet og skiftet hender et par ganger. Etter Lancasters fall begynte det å forfalle, og en rapport fra 1538 beskriver det som «a very reuynys howsse and of smalle strenght» («et veldig forfallent hus, og av liten styrke»). Mye stein ble tatt ut og brukt til bygninger i området.
Amiga
Amiga er en personlig datamaskin som opprinnelig ble markedsført av Commodore International. Maskinen var tiltenkt som avløser for den populære Commodore 64. Selve ordet «Amiga» er spansk og betyr «venninne». Amigaen bemerket seg spesielt som en multimediemaskin. Amigaen var lenge en foretrukket maskin innen lyd og videoredigering, og var de facto standard for de fleste lokal-tv-selskap tidlig på 90-tallet.
Amigaen vakte oppsikt da den i 1985 muliggjorde såkalt «pre-emptive multitasking» i sitt operativsystem. Dette ga Amigaen mulighet til å kjøre flere programmer samtidig uten at hverken brukeren eller programmereren var nødt til å tenke noe særlig over dette. De fleste andre operativsystemer som var i stand til å multitaske, benyttet seg av mer primitive former for multitasking, som f.eks co-operative multitasking der programmer måtte være skrevet spesielt for dette. Pre-emptive multitasking ble ikke vanlig på Windows før på midten av 90-tallet.
De opprinnelige Amiga-modellene fra Commodore hadde prosessorer fra 68000-serien til Motorola. (De som går under navnet Amiga One har en PowerPC-prosessor.)
Historie
Amiga ble for mange synonymt med videospill, til tross for at maskinen også hadde en god base pro-brukere. Grunnen til at Amiga ble misforstått som en spillemaskin var ofte begrunnet med designet for de enklere hjemmemodellene hvor selve tastatur og datamaskin var ett. Siden mange hjemmedatamaskiner på den tiden hadde tilsvarende design var dette en av grunnene til at modeller hvor tastaturet var løst ble antatt av folk flest for å være beregnet for profesjonelt bruk.
Commodore ga senere ut flere nye Amiga-modeller, både maskiner for spillmarkedet og maskiner for profesjonell bruk på høyt nivå. På 80-tallet ga Amigas kombinasjon av avansert maskinvare og operativsystemer mer kraft enn konkurrentene, men på 90-tallet ble Amigas ledelse redusert eller eliminert av de fleste.
Popularitet
Dette førte til en lang rekke av tilhengere som ofte følte at maskinen deres var misforstått. Ofte møtte disse brukerne kun forståelse hos andre Amiga-brukere, og samholdet mellom Amiga-brukerne ble sterkere og sterkere.
Mange Amiga-brukere hadde et nærmest religiøst forhold til denne datamaskinen. Det ble viktig for folk å «forkynne» om maskinens egenskaper, og mange prøvde å få brukere av andre maskiner til å «vende om» til det Amiga-brukerne så på som en bedre løsning. (En radioreklame så sent som i 2004 proklamerte at «Amiga va i si ti beire enn Windows». Uttrykket ble raskt plukket opp av ikke-Amiga-brukere, og lever videre i en del nettmiljøer.)
I dag, over 20 år etter at Amigaen ble introdusert for markedet, er det fremdeles en hard kjerne med entusiaster som sørger for et aktivt Amiga-miljø over store deler av verden.
Modeller
De forskjellige Amiga-modellene:
Se også
Feilmeldingen Guru Meditation på Amiga-maskiner
Anguo
Anguo (kinesisk: 安国, pinyin: Ānguó, Wade-Giles: An-kuo), med tilnavnet «medisin hovedstaden» (藥都), er en by på fylkesnivå som hører inn under byprefekturet Baoding i Hebeiprovinsen i Folkerepublikken Kina. Den ligger 190 km sør for Beijing og 200 km vest for Tianjin. Offisielt innbyggertall er 389 067 (1999).
Byen har lenge vært et senter for kinesisk medisin. Den har et tempel fra ca. år 100 og som er viet til den kinesiske medisinguden (藥王廟). Den er også et viktig produksjons- og handelssenter for urter, og eksporter om lag 25 million kg urter årlig.
I førmoderne tid hadde byen navnet Qizhou (祁州: Qízhōu). I 1991 fikk Anguo fylkesbystatus.
Den kinesiske skuespillforfatteren Guan Hanqing kom fra Anguo.
Kulturminner
Yaowangtempelet (Yaowang miao, 药王庙) og Wurenbroen (Guifeibroen) (Wurenqiao, 伍仁桥) i landsbyen Wurenqiao ble i 2001 henholdsvis 2006 oppført på Folkerepublikken Kinas liste over kulturminner.
Administrative enheter
Storkommuner:
Kommuner:
Pål Prestrud
Pål Prestrud tok doktorgraden i biologi ved Universitetet i Oslo i 1992 med avhandlingen «Arctic foxes in Svalbard: Population ecology and rabies». Han var ansatt ved Kontoret for polarsaker i Internasjonal avdeling i Miljøverndepartementet i perioden 1988–1994, siden forskningsdirektør ved Norsk Polarinstitutt fra 1994 til 2001 og så avdelingssjef i Området for naturvitenskap og teknologi i Norges forskningsråd fra 2001 til 2002. Han har vært direktør ved Cicero siden juni 2002. Prestrud er også viseformann i ACIA (Arctic Climate Impact Assessment).
Karpefamilien
Karpefamilien er en gruppe karpefisker og verdens mest omfattende fiskefamilie. Den består av nærmere 200 slekter. Mange arter er populære akvariefisker. Slektsforholdene mellom delgruppene er usikre og det vil bli forandringer etterhvert som nye undersøkelser blir gjort. Denne artikkelen bruker inndelingen til Nelson (2006).
Polarstatuetten
Polarstatuetten er en årlig forskningspris, delt ut av Amundsensenteret som honnør for å ha bidratt til arktisk forsking og styrking av Tromsøs posisjon som forskningssenter. Prisen er en statuett i Senja-bjørk av treskjærer Olav Jenssen fra Silsand, en miniatyr av Roald Amundsen-monumentet på Prostneset i Tromsø.
Edgar Lungu
Edgar Chagwa Lungu (født 11. november 1956 i Ndola i Nord-Rhodesia) er en zambisk politiker for Patriotic Front som siden presidentvalget i Zambia i 2015 har tjent som landets president. Under president Michael Sata tjente han som justis- og forsvarsminister.
Bakgrunn
Edgar Lungu tok i 1981 en Bachelor of Law fra University of Zambia. Deretter ble han utdannet til offiser. Han arbeidet som advokat, og ble medlem av United Party for National Development (UPND).
Politisk karriere
I 2001 gikk han over til det nye partiet Patriotic Front (PF) under Michael Sata, og ble landets justis- og forsvarsminister.
President
Etter Satas død i oktober 2014 og en overgangsperiode under visepresident - funfgerende president - Guy Scott, ble Lungu valgt til president for den resterende periode av Satas embedsperiode. Lungu ble med dette Zambias sjette valgte president siden landet ble uavhengig. Han beseiret ved dette valget den 24. januar 2015 med knapp margin kandidaten Hakainde Hichilema (UPND) - med 48,33 % av stemmene mot 46,67 %. Den 9. februar 2015 ble han offisielt innført i sitt embede.
Lungu omgjorde den 16. juli 2016 til livsvarig fangsel de dødsstraffene som var blitt ilagt 332 fange, og fordømte at ffanger ble holdt i det svært overfylte Mukobeko-fengselet, noe ham omtalte som «en krenkelse av grunnleggende menneskelige rettigheter». I oktober 2015 forordnet Lungu, som er baptist, en nasjonal bønnedag i den intensjon å stagge en ytterligere svekkelse av landets økonomi. Ledende religiøse og politiske skikkelser deltok, og andre offentlige tilstelninger ble avlyst.
Guan Hanqing
Guan Hanqing (kinesisk: 关汉卿; pinyin: Guān Hànqīng, trolig født 1210, mulig 1241 i Anguo i Hebei i Kina, død 1298 eller 1320), var en kinesisk forfatter. Hans forfatterskap skulle få en stor betydning for kinesisk teater og opera. Mesteparten av hans forfatterskap var på datidens alminnelige kinesiske talemål.
Det andre triumvirat
Det andre triumvirat er en betegnelse som historikere har gitt til den offisielle politiske alliansen mellom Gaius Julius Cæsar Octavianus (senere «Cæsar Augustus»), Marcus Aemilius Lepidus og Marcus Antonius, dannet den 27. november 43 f.Kr..
Edgar Lungu
President
Den 11. august 2016 var det igjen presidentvalg. Han ble da gjenvalgt med 50,3 % av stemmene. Lungu gikk til valg med løfter om å stanse korrupsjon og bekjempe fattigdom, men disse har i liten grad blitt innfridd.
Guan Hanqing
Han skrev omkring 65 skuespill, hvorav 14 er bevart for ettertiden. Blant dem er:
Det andre triumvirat
Beskrivelse
I motsetning til det mer berømte første triumvirat var det andre triumvirat en offisiell organisasjon, og hadde fullmakt i staten, da triumvirenes imperium overgikk alle magistratene i republikken, medregnet konsulenes. Triumvirat ble inngått ved at loven Lex Titia ble vedtatt, noe som har blitt vurdert som den endelige slutten på den romerske republikk. Loven ble vedtatt den 27. november 43 f.Kr. og ga formelt «kommisjonen på tre menn fullmakt å gjeninnføre republikkens konstitusjon» (triumviri rei publicæ constituendæ) makt til å opprette eller annullere lover uten godkjennelse fra verken folket eller senatet.
Edgar Lungu
President
I 2018 ble det kjent at presidenten hadde bestilt seg et luksusfly med en prislapp på 400 millioner kroner. Samme år terminerte Norge den direkte bistanden til myndighetene i Zambia, men fortsatte støtten til uavhengige humanitære organisasjoner i landet. I forbindelse med at to homofile i 2019 ble dømt til 15 års fengsel forsvarte Lungu landets lover.
Guan Hanqing
De fleste av hans stykker har en dydig og sterkt idealisert kvinne som hovedperson, og viser hvordan kvinner kunne bli dårlig behandlet den gang. Han tematiserte også den mongolske undertrykkelse.
Det andre triumvirat
Beskrivelse
Triumviratet eksisterte i to femårsperioder. Det dekket perioden fra 43 f.Kr. til 33 f.Kr.
Edgar Lungu
President
Lungu er gift og har seks barn. Han tilhører folkegruppen nsenga.
Sundvollen
Sundvollen (Kroksundvollen) er et tettsted i Hole kommune i Buskerud. Tettstedet har innbyggere per 1. januar. Sundvollen ligger langs østsiden av Tyrifjorden ved Kroksundet, der europavei 16 krysser over sørenden av Steinsfjorden. Sundvollen er blant annet kjent for Krokkleiva og sin nærhet til Krokskogen. Her finnes også Sundvolden Hotel.
Edgar Lungu
President
Han taper presidentvalget i 2021 for den mangeårige motstanderen Hakainde Hichilema.
Litteratur
Against All Odds, en biografi om Lungu av den zambiske journalist og diplomat Anthony Mukwita, ble publisert av Partridge Africa den 5. januar 2017.
Sundvollen
Historie
Sundvollen het opprinnelig Kroksundvollen og var trolig eng under gården Kroksund på vestsiden av fjorden. Dette var nok en svært gammel gård, men den ble lagt øde under Svartedauen. På østsiden av fjorden ble nok også alle gårdene lagt øde under Svartedauen, for det finnes ikke spor av en eneste en i jordeboka for 1577. Da Olsobispen Jens Nilssøn fór over Krokskogen ved flere anledninger på 1590-tallet nevner heller ikke han noen gård ved Kroksund, verken på øst- eller vestsiden av fjorden.
Tadeusz Rut
Tadeusz Rut (født 11. oktober 1931 i Przeworsk, død 27. mars 2002 i Warszawa) var en polsk friidrettsutøver som konkurrerte i sleggekast.
Sundvollen
Historie
I 1648 nevnes imidlertid ei Marte Kroksund i tingbøkene. Hun ble anmeldt til stattholder Hannibal Sehested fordi hun stadig skjenket folk fulle og skjelte dem ut når de ikke ville gi henne dobbelt betaling for å frakte dem over sundet. Dessuten skal hun ha stått i ledtog med både røvere, tyver og landløpere. Marte var åpenbart sundmann, for det ble krevd at hennes kongelige bevilling som sundmann skulle inndras. Tredve år seinere satt hun fortsatt i Kroksund, som enke, mens sønnene drev sundstedet, så kravet nådde nok ikke fram hos stattholderen. Sundvollen nevnes først i 1652, som en ødegård under rydding og med ei skyld blant de laveste i bygda. I 1762 var situasjonen for bruket den samme, men rundt 1800 ser det som om bruket var blitt mer av en bondegård - nå med tre husmannsplasser og et par mindre bruk rundt seg. Navnet Kroksundvollen var i brukt til ut på 1900-tallet.
Kulturvern
Her finnes det helleristninger fra bronsealderen. Ristningene, som er hugget inn på en sandstein som ligger kun ca. 100 meter fra E16, viser skipsfigurer, kretsfigurer, skålgroper og to figurer som ikke har latt seg tolke. I alt er det femten figurer på steinens overflate.
Guan Hanqing
Guan Hanqing regnes som en av «Yuan-tidens fire store forfattere», sammen med Ma Zhiyuan, Bai Renfu og Zheng Guangzu. Han tematiserte TAN
Tadeusz Rut
Rut deltok ved tre anledninger i OL (1956, 1960 og 1964). Det beste resultatet kom i OL 1960 i Roma der han tok bronse. Han har i tillegg en gullmedalje fra EM 1958 i Stockholm.
Det andre triumvirat
Beskrivelse
Selv om det konstitusjonelle maskineriet til republikken ikke ble ugjenkallelig avviklet av Lex Titia, førte hendelsen til at det aldri kom seg tilbake igjen. I motsetningen til det første triumvirat var det andre triumvirat en offisiell allianse, lovlig etablert institusjon, og dets overveldende makt i den romerske stat var gitt fullstendig juridisk godkjennelse og hvis imperium maius sto over alle andre i rang, inkludert konsulene. Enigheten mellom de tre ble likevel ingen varig suksess. Lepidus ble tidlig plassert på sidelinjen og situasjonen mellom Marcus Antonius og Octavianus forverret seg til det brøt ut krig mellom dem, en krig som førstnevnte tapte. Marcus Antonius begikk siden selvmord. Dette etterlot Octavianus som enehersker under navnet Augustus.
Referanser
Triumvirat 三頭政治
NM i bandy 1953
Beste lag i hver pulje til finale
Eurema
Eurema er en slekt av sommerfugler i gruppen hvitvinger. De fleste lever i Mellom-, Sør- og Nord-Amerika.
Levevis
Larvene lever på planter i erteblomstfamilien, særlig på slekten Cassia.
Utbredelse
Slekten er utbredt i Amerika, fra New York i nord til Argentina i sør, i tillegg blir fire arter fra Sørøst-Asia, Australia og Afrika ført til denne slekten.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Dag (andre betydninger)
Dag kan referere til:
Montgomery County (Maryland)
Montgomery County er et fylke i den amerikanske delstaten Maryland. Det ligger i de sentrale delene av staten og grenser mot Carroll County i nord, Frederick County i nordvest, Howard County i nord og mot Prince George's County i øst. Det har også grense mot delstaten Virginia i vest og mot Washington, D.C. i sør.
Områdets totale areal er 1,313.49 km² hvorav 30.1 km² er vann. hadde innbyggere per. Administrasjonssenteret ligger i byen Rockville. Fylkets største by er Gaithersburg.
Historie
Fylket ble grunnlagt i 1776 av land som ble utskilt fra Frederick County og har fått sitt navn etter general Richard Montgomery, som deltok i den amerikanske uavhengighetskrigen.
Toby Stevenson
Toby Stevenson (født 19. november 1976) er en amerikansk friidrettsutøver som konkurrerer i stavhopp.
Stevenson deltok i innendørs-VM 2004 og ble da utslått i kvalifiseringen. Han fikk sitt store gjennombrudd da han tok sølv under OL 2004 i Athen etter å ha gått over 5,90. Han ble bare slått av landsmannen Timothy Mack.
Etter OL-suksessen har han ikke deltatt i noen internasjonale mesterskap, men har deltatt i Golden League-stevner i Europa. Stevenson er ellers kjent for å være en av få stavhoppere som konkurrerer med hjelm.
Demokratisk sentralisme
Demokratisk sentralisme er en av hovedkomponentene i Lenins partimodell og leninismen. Demokratiske sentralisme innebærer at man står fritt til å diskutere motsetninger internt i partiet samtidig som man har felles front utad, ofte formulert som «frihet i diskusjon – enhet i handling».
Lenins tekst kalt Hva må gjøres? fra 1902 er den tidligste kilden hvor demokratisk sentralisme blir diskutert. Prinsippet om demokratisk sentralisme skulle siden bli et opprivende spørsmål i konfliktene mellom bolsjevikene og mensjevikene i det som da het det russiske sosialdemokratiske arbeiderpartiet. Etter den sjette partikongressen som ble avholdt i Petrograd i 1917, hadde bolsjevikene vunnet gjennom med sin linje, og definerte den demokratiske sentralismen slik: Lenins begrunnelse for en slik streng partidisiplin var at demokratisk sentralisme ville motvirke den omfattende fraksjonsvirksomheten som tidligere hadde rådd i partiet. Han hevdet at fraksjoneringen ledet til ukameratslig oppførsel blant partimedlemmene, noe som lett kunne utnyttes av politiske fiender utenfor partiet.
Ifølge Lenin var dette den eneste måten å organisere et slagkraftig og disiplinert revolusjonært parti på. Denne teorien går hand i hand med hans teorier om kaderparti. Norske kommunistpartier og -forbund som Norges kommunistiske parti, Arbeidernes kommunistparti og Tjen folket har operert med Lenins kadermodell og på prinsippet om demokratisk sentralisme.
Ifølge Mao Zedong fungerer demokratisk sentralisme som Folkerepublikken Kinas statsform og styringssystemet til Kinas kommunistparti.
Erik Holtan
Erik Holtan (født 20. april 1969) er en norsk fotballtrener og tidligere fotballspiller som er assistenttrener og keepertrener for Sarpsborg 08 Fotballforening.
I sin siste sesong i 2006 var han keeper hos Moss etter å i en årrekke ha spilt for Odd Grenland. I sin periode i Odd var han stort sett førstekeeper og holdt blant annet Rune Almenning Jarstein på benken. Holtan var også kaptein flere sesonger. Blant annet under cupfinalen mot Viking i 2000 og mot Vålerenga i 2002.
Erik Holtan har eliteserieerfaring fra 1990, da han spilte sine første toppdivisjonskamper for Kongsvinger.
Erik Holtan har spilt seks for Norge.
I august 2010 overtok Holtan hovedtreneransvaret i Moss Fotballklubb, men han trakk seg fra denne stillingen etter sesongslutt samme år.
Holtan fikk Kniksenprisen for årets målvakt i 2002. Som spiller ble han cupmester i 2000 med Odd.
Svømming under VM i svømmesport 2011 – 1500 meter fri kvinner
1500 meter fri kvinner var en svømmeøvelse som ble arrangert under VM i svømming 2011. Forsøksheatene fant sted 25. juli og finalen 26. juli. Norge var ikke representert i øvelsen.
Rekorder
Før konkurransen, var de gjeldende verdens- og mesterskapsrekordene som følger:
Forsøksheatene
26 svømmere deltok i de 4 forsøksheatene.
Finale
Finalen ble avholdt kl 18.35 lokal tid.
Syltetøy
Syltetøy, også kalt sylt en del steder, er et pålegg laget av kokt og/eller most frukt eller bær som regel blandet med et søtningsstoff som normalt er sukker. I tillegg kan en finne stivelse i form av pektin eller gelatin, samt oksidasjonshindrende midler.
Tølt
Tølt er en gangart som er mest hos Islandshester, men det er også andre hester som har det, men de er forskjellige. Den er firtaktig og hesten flytter beina i samme rekkefølge som i skritt:Ett og ett bein i bakken. Hesten har vekselvis ett og to ben i bakken av gangen. Det er en fjærende gangart uten svev.
Syltetøy
Syltingen er en effektiv måte å ta vare på matvarer på. Når blandingen når en temperatur på 104 ℃ vil syren og pektinen i frukten reagere med sukkeret. Etter dette blir syltetøyet stivt når det kjøler seg ned. Noen frukttyper, som bringebær, solbær, stikkelsbær, rips, eple og sitrusfrukt, har høyt pektininnhold og reagerer lett på den forventede måten. For andre typer, som jordbær og bjørnebær, må en tilsette pektin eller andre stoff for å få tykk konsistens på blandingen. Syltetøy kan også lages av en blanding av ulike frukter og bær.
Tølt
I ren tølt skal takten være som en metronom, altså like lang tid mellom hver takt. Tølten kan bli travaktig eller passaktig. Når hesten er travaktig føles det ut som det humper litt, og hesten heller vil trave. I passaktig tølt føles det ut som at hesten vaier, og nærmer seg grisepass. Tølt kan ris fra nesten skrittempo og nesten helt opp i galopptempo, og er en veldig anvendelig gangart.
Syltetøy
Ut fra hvilke fruktdeler en tar med kan en få ulik konsistens på syltetøyet. Som regel vil det inneholde frø og biter av tynne fruktskall. Dersom en filtrerer fruktmassen slik at det blir klart, blir produktet kalt gelé. Tar en med biter av tykkere fruktskall fra for eksempel appelsin blir det kalt marmelade.
Historie
Sylting har vært kjent som konserveringsmetode i lang tid. Den greske teknikken med å ta vare på kveder ved å koke de i honning er beskrevet i den eneste kjente romerske kokeboken, fra rundt 400, skrevet av Apicius. Senere ble skikken med å sylte med sukker fra sukkerrør innført fra Karibia til Europa.
Tølt
I Skandinavia er tølt mest utbredt blant islandshester, men kan også utføres av en rekke andre hesteraser, deriblant Tennessee Walking Horse, Missouri Fox Trotter, Paso Fino og amerikansk varmblodstraver.
Syltetøy
Historie
I Norge har man lange tradisjoner for å lage syltetøy. Frukt og bær ble høstet etterhvert som de modnet og kokt opp sammen med vann og sukker til rett konsistens. Sorter som ikke inneholdt nok naturlig stivelse (pektin) ble gjerne tilsatt gelatin, eller blandet med andre sorter. Deretter ble syltetøyet helt på rene og nykokte (varmesteriliserte) sylteglass (Norgesglass). Glasslokket i seg selv var diffusjonstett med gummipakning.
Tølt
Ambling
Syltetøy
Historie
I dag prioriterer folk tiden sin annerledes, og høster ikke frukt og bær i samme målestokk som tidligere. Prisen på sukker i forhold til pris på fabrikkprodusert syltetøy kan også være en forklaring på at hjemmelaget syltetøy er sjeldnere nå enn tidligere.
Bruk av fryseboks har også endret på måten en bruker frukt og bær på. Frysetøy er bær som røres med sukker og eventuelt stivelse og fryses. Frysetøyet er ikke kokt og bevarer mer av bæras næring og friske smak.
Regulering
«Syltetøydirektivet» fra EU (Rådets direktiv 79/693/EEC, 24 July 1979), og videre et direktiv fra 2001 satte et minimumskrav til hvor mye «frukt» et syltetøy måtte inneholde. På grunn av de mange ulike syltetøyene en lager innen unionsområdet fikk frukt en nokså utvidet definisjon som inkluderte «tomater, rabarbrastilker, gulrøtter, søtpoteter, agurker, gresskar, meloner og vannmeloner». Bær er derimot ikke nevnt.
Lungeemfysem
Lungeemfysem, ofte kalt emfysem, er en kronisk lungesykdom der mange av skilleveggene i lungen mellom blod og luft er ødelagt, slik at det totale arealet mellom blod og luft er betydelig redusert. Sykdommen er oftest forårsaket av giftige gasser eller røyking, men også arvelige faktorer som α₁-antitrypsinmangel. Lungeemfysem karakteriseres også ved at pasienten mister en del av lungenes elastiske evne. På grunn av redusert areal mellom luft og blod i lungene får pasientene lavt oksygenopptak, med lite oksygen bundet til hemoglobinet i de røde blodlegemene. Dette hemoglobinet har en mer blålig farge enn friskt rødt oksygenholdig hemoglobin. Pasientene har derfor blålige lepper og negler og de blir fort slitne og andpustne ved minimale fysiske anstrengelser. Emfysem er en hyppig tilstand, og den forekommer hos 10-20% av voksne personer.
Pasienter med emfysem er vanligvis røykere og tilstanden forverrer seg med økende alder, siden skilleveggene i lungene ikke blir dannet på nytt. Røykeslutt er en effektiv måte å stoppe forverring av sykdommen på.
KOLS, (kronisk obstruktiv lungesykdom), er en samlediagnose for emfysem, astma og kronisk bronkitt siden pasienten gjerne har mer eller mindre av alle disse tre diagnosene. Det er stadig mer vanlig å si at pasienten har KOLS i stedet for å beskrive to eller tre av underdiagnosene.
Det kan være aktuelt å gi disse pasientene oksygen. Dersom pasienten røyker, vil eksplosjonsfaren med oksygen i boligen være for stor, slik at pasienter som røyker oftest ikke får slik behandling.
Bragdøya
Bragdøya er en øy i Kristiansandsfjorden. Øya eies av Kristiansand kommune som kjøpte den i 1969 med statlig tilskudd. Dette med klausul om at øyene skulle være et rekreasjonsområde for byen og der er bade- og fiskemuligheter. Til Bragdøyas friareal hører også de nærliggende øyene Timlingene, Svendsholmen, Blomsterøya, Langøya, Ragnhildsholmen og Hestehaue.
På Bragdøya og øyene rundt er det en del eldre hyttebebyggelse.
Bragdøya har båtforbindelse fra Lumber Vågsbygd hele året og egen badebåt fra Kristiansand sentrum i sommermånedene. Se også badeplasser i Kristiansand.
Historikk
Det har i flere hundre år vært bosetning på Bragdøya. "Siffuord Bragdøen" er nevnt i skriftlige kilder som eier fra 1610 og utover. I tillegg er det nevnt en "Oluff" som medeier.
Byens første lystgård ble oppført på Bragdøya av by- og rådstueskriver Henrik Arnold Thaulow rundt 1770. Thaulow var morfar til Camilla, Oscar og Henrik Wergeland og barna tilbragt flere somre på øya med foreldre og besteforeldre.
Siste fastboende, familien Gimre, som forpaktet gården, flyttet inn til fastland i 1952. I dag er gården restaurert, og våningshuset - kalt Thaulows hus - benyttes til kulturelle arrangementer.
Bulgarias flagg
Flagget ble første gang tatt i bruk etter Den russisk-tyrkiske krig (1877–1878) da landet fikk delvis uavhengighet.
Etter Jernteppets fall ble det kommunistiske riksvåpenet fjernet fra den hvite stripen som for øvrig symboliserer fred og kjærlighet, den grønne symboliserer nasjonens vitalitet eller fertilitet og det røde står for folkets mot.
Det gamle riksvåpenet avbildet en oppreist løve på venstre side i det hvite feltet, som stod inne i en krans av hveteaks under en rød femtakket stjerne og over et bånd med året 681 som var det året den første bulgarske staten ble grunnlagt, og 1944, det året da kommunistregimet ble innført etter et coup d'etat.
Terrorangrepet i Bali oktober 2005
Terrorangrepet i Bali oktober 2005 henviser til en serie bombeeksplosjoner som skjedde 1. oktober 2005 på øya Bali i Indonesia. Minst 22 personer skal være drept og mer enn 50 skadd, mange av dem utlendinger. Området som ble rammet er et populært turistmål.
Rupert Brooke
Rupert Brooke (født 3. august 1887, død 23. april 1915) var en britisk dikter, best kjent for sine idealistiske Krigssonetter fra første verdenskrig, særlig diktet «The Soldier». Han hadde et ualminnelig godt og ungdommelig utseende, noe som skal ha fått den irske poeten W. B. Yeats til ha beskrevet ham som «den flotteste unge mann i England».
Unge år
Brooke ble født i Hillmorton Road i byen Rugby i Warwickshire som den andre av tre sønner til William Parker Brooke, en rektor i Rugby, og Ruth Mary Brooke, født Cotterill. Han gikk på to uavhengige skoler i Rugby; Hillbrow School og Rugby School. Mens han reiste rundt i Europa forberedte han en avhandling med tittelen John Webster and the Elizabethan Drama, og den skaffet ham et stipend, slik at han kom inn på King's College ved University of Cambridge. Der ble han medlem av studentforeningen Cambridge-apostlene, han var med på å opprette Marlowe-samfunnets dramaklubb og spilte selv i stykker, blant annet studentdramaet Cambridge Greek Play
Poeten
Brooke skaffet seg venner blant Bloomsburygruppen av forfattere, en del av dem beundret hans talent mens andre var mer imponert over hans gode utseende. Virginia Woolf skrøt til Vita Sackville-West at hun en gang hadde badet naken sammen med Brooke i et månebelyst basseng mens de gikk på Cambridge sammen.
Brooke tilhørte også en annen litterær gruppe kjent som Georgian Poets, de georgianske poeter, og de besto av de som i streng forstand opptrådte i en bokserie av fem antologier kalt Georgian Poetry, utgitt av Harold Monro og redigert av Edward Marsh, første bind ble skrevet mellom 1911 og 1912. Gruppen omfattet Edmund Blunden, Rupert Brooke, Robert Graves, D.H. Lawrence, Walter de la Mare, Siegfried Sassoon og John Drinkwater.
Brooke fikk en hard emosjonell krise i 1912, utløst av seksuell forvirring og sjalusi, noe som førte til et sammenbrudd i hans langvarige forhold til Ka Cox (Katherine Laird Cox). Brookes paranoia fikk det for seg at Lytton Strachey hadde konspirert for å ødelegge hans forhold til Cox ved å oppmuntre henne til å være sammen med Henry Lamb, noe som framskyndte hans brudd med sine venner i Bloomsburygruppen og spilte en rolle i hans nervøse sammenbrudd og påfølgende rehabiliteringsturer til Tyskland.
Som en del av sin rekreasjon, reiste Brooke rundt i USA og Canada for å skrive reisedagbøker for Westminster Gazette. Han tok den lange veien hjem, seilte over Stillehavet og ble værende noen måneder i Polynesia. Langt senere ble det avslørt at han kan ha blitt far til en datter med en tahitisk kvinne ved navn Taatamata som han synes å ha hatt sitt mest fullverdige emosjonelle forhold til. Mange andre mennesker ble forelsket i ham. Han var romantisk involvert med skuespilleren Cathleen Nesbitt og var en gang forlovet med Noël Olivier, datter av Sydney Olivier, som han møtte da hun var 15 år ved den progressive Bedales School.
De unge døde
Det var som krigspoet at Brooke fikk offentlig oppmerksomhet i 1915 da det litterære bilag i avisen The Times trykte to av hans fem sonetter, «IV: The Dead» og «V: The Soldier», i sin helhet den 11. mars og hans sonett «The Soldier» ble lest høyt fra prekestolen i St. Pauls katedral den 4. april. Brooks mest berømte diktsamling som inneholder alle hans fem sonetter, 1914 & Other Poems, ble utgitt i mai 1915 og i et vitnemål til det inntrykk det gjorde, kom ut i 11 nye utgaver det samme året og ved juni 1918 hadde den kommet i sin 24. utgave. Det var en prosess som uten tvil bidro til ytterligere posthum interesse.
Brookes kultiverte poesi fikk mange entusiaster og han ble tatt opp av Edward Marsh, en engelsk beskytter av kunsten, og som gjorde Winston Churchill oppmerksom på ham. Churchill var da marineminister. Kort tid etter at Brooke fylte 27 år ble han utnevnt til midlertidig sekondløytnant i Royal Naval Volunteer Reserve Han tok del i Royal Naval Divisions ekspedisjon til Antwerpen i oktober 1914. Hans seilte med middelhavsstyrken den 28. februar 1915 til Hellas med mål for Gallipoli ved Dardanellene.
Han utviklet sepsis, populært kalt blodforgiftning, fra myggstikk. Han døde klokken 4,46 om ettermiddagen den 23. april 1915 om bord på et fransk hospitalskip som lå ankret opp utenfor kysten av den greske øya Skiros i Egeerhavet. Da styrken hadde ordre om å reise videre øyeblikkelig ble han gravlagt i en olivenlund på Skiros.
Gravstedet ble valgt av hans nære venn musikeren og komponisten William Denis Browne. Han skrev ved Brookes død:
Winston Churchill skrev Brookes nekrolog i The Times 26. april 1915.
William Denis Browne ble drept i slag den 4. juni 1915.
Brookes grav på Skyros står den dag i dag. Den 11. november 1985 var Brooke blant 16 andre krigspoeter fra den første verdenskrig minnet ved et monument som ble avduket i Poets' Corner i Westminster Abbey. Inskripsjonen på steinen var skrevet av en annen krigspoet, Wilfred Owen, og det lyder:
Brookes bror, andreløytnant William Alfred Cotterill Brooke, var et medlem av 8. bataljon Londonregiment og ble drept i kamp i nærheten av gården Le Rutoire den 14. juni 1915, 24 år gammel. Han er gravlagt i Fosse 7 militære gravlund, Mazingarbe, Pas de Calais, Frankrike. Han hadde begynt i bataljonen den 25. mai.
Brooke var en inspirasjon for poeten John Gillespie Magee jr., forfatter av diktet «High Flight». Magee idoliserte Brooke og skrev et dikt om ham, «Sonnet to Rupert Brooke». Magee vant også den samme poesiprisen ved Rugby School som Brooke hadde vunnet 34 år tidligere.
Brookes mest berømte verk er hans fem Krigssonetter, som er patriotiske dikt skrevne ved begynnelsen av første verdenskrig. Brooke er en av de seks engelske dikterne skildret i Nordahl Griegs De unge døde.
Bayer (øl)
Bayer er en undergjæret øltype som henter sitt navn fra Bayern i Sør-Tyskland. Det er brunt eller rødbrunt i fargen og har en mer utpreget maltsmak enn pilsener. Ølet som selges som bayer i Norge har likhetstrekk med de tyske ølsortene Märzen og Münchener Dunkel.
Historie
Det var klostrene i Bayern som først skal ha tatt i bruk en spesiell teknikk for å framstille øl. Øl fra Bayern var et undergjæret øl som var lettere og lysere enn det mer tradisjonelle overgjærete øltypene som fantes.
Når man tilvirket øl etter den bayerske metode, innebar det en mer innfløkt og raffinert produksjonsprosess med blant annet gjæring under kald temperatur (ofte ved hjelp av naturis), deretter fulgt av en lang lagringsperiode i kalde underjordiske kjellere. Under Gamle Aker Kirke i Oslo finnes fremdeles restene av den kjelleren Foss Bryggeri benyttet til dette. Dermed oppstod begrepet lager fra det tyske begrepet på lagring. Ordet lager brukes fortsatt som begrep for undergjæret øl i den engelskspråklige delen av verden.
Spinnmygg
Spinnmygg (Keroplatidae) er en liten familie av mygg beslektet med soppmygg. De er middelsstore mygg som som oftest kan kjennes på at antennene er flattrykte fra siden. Larvene er rovdyr som spinner klebrige fangstnett, og noen arter tiltrekker byttet med lys.
Bayer (øl)
Historie
Bayerølet var av god kvalitet og ble meget populært. Kunnskap om den bayerske bryggeteknikk ble derfor spredd videre i Tyskland. Denne spredningen kunne skje på grunn av grunnleggelsen av Zollverein, samt anleggelse av jernbaner på tvers av de tyske småstatene. Resultatet av det hele var at det ble etablert en rekke bryggerier rundt omkring i Tyskland etter bayersk mønster.
I 1830-årene begynte maskindriften å trenge inn i de sørtyske og østerrikske bryggerier, etter at ølbryggere hadde vært på studietur til England. Der hadde man lenge nyttet maskinkraft i ølproduksjon. Denne utviklingen i de tyske bryggeriene spredde seg videre til Norden.
Spinnmygg
Utseende
Spinnmygg er små til nokså store (kroppslengde 3 - 15 millimeter), ganske slanke mygg som ligner soppmygg. De er oftest mørke på farge, men der også en del ganske fargerike arter med tegninger i gult eller rødt og svart. Mange av artene kan kjennes på at de har antenner som er flattrykte fra sidene. Slekta langhornsoppmygg Macrocera kan kjennes på at de har antenner som er lengre enn kroppen. Hodet er lite, vanligvis med tre punktøyne, munndelene små og ikke påfallende forlengede. Antennene er svært variable i lengden, men består nesten alltid av 16 ledd. Thorax er moderat hvelvet med lange, slanke hofter (coxae). Beina er lange og tynne, leggene med to sporer som gjerne er ganske ulike lange. Vingene er nokså store og brede, ofte med mørke tverrbånd, kan ha et påfallende, perlemorsaktig skimmer. Vingeårene er kraftige, årenettet varierer en god del innen familien, men den første, lange åren (R4+5) er nesten alltid forgrenet.
Bayer (øl)
I Norden
I 1845 ble det første bayerske bryggeriet startet i København, Carlsberg, og i 1843 i Sverige. I Norge var det Schous Bryggeri som først brygget bayerøl i 1843. Andre steder er angitt Schreiners bryggeri i Trondheim som første i Norge med år 1840. Midten av 1800-tallet var på mange måter gjennombruddet for norsk øl og norsk bryggerinæring.
Spinnmygg
Levevis
Disse myggene finnes først og fremst på fuktige, skyggefulle steder, blant annet i tett skog og i huler.
Bayer (øl)
I Norden
Bayerølet hadde i Norge samme "folke-øl"-status slik pilsen har idag, og en helflaske ble gjerne betegnet som en murer. Dette endret seg etter okkupasjonen da tysk kultur ikke lenger var populær. Imidlertid fortsatte blant annet Aass Bryggerier og Frydenlund Bryggerier produksjonen av Bayerøl.
Spinnmygg
Fangstnett
De voksne myggene blir ofte funnet på blomster, men det er særlig larvene i denne familien som har en interessant biologi. De er rovdyr som fanger byttet ved hjelp av klebrige fangstnett, som hos edderkopper.
Noen arter har larver som lever under tømmerstokker, i meitemarkganger og på undersiden av kjukesopp.
Lysproduksjon
Noen av artene tiltrekker seg byttet ved hjelp av lys, såkalt bioluminescens. Særlig kjent er «New Zealand Glowworm», Arachnocampa luminosa, som lever i huler på New Zealand. Larvene sitter i taket på hulen og sender ut lys, slik at det ser ut som om det indre av hulen har en «stjernehimmel». Dette har blitt en populær turistattraksjon. Larvene er kannibalske så de holder en viss avstand til hverandre, slik at lyspunktene blir regelmessig fordelt over huletaket.
Systematisk inndeling / norske arter
Det er funnet 38 arter av spinnmygg i Norge hittil (Rindal, Gammelmo og Søli 2008).
St. Mary’s County
St. Mary's County er et fylke i den amerikanske delstaten Maryland. Det ligger i de sørlige delene av staten og er omkranset av vann, av elvene Patuxent River, Potomac River og Wicomico River og av bukten Chesapeake Bay. Det grenser mot fylkene Calvert County i nord og Charles County i nordvest
St. Mary's Countys totale areal er 1,582 km² hvorav 734 km² er vann. I 2000 hadde fylket 86,211 innbyggere. Administrasjonssenteret ligger i byen Leonardtown.
Fylket ble grunnlagt i 1637 som Marylands første fylke da St. Mary's City var hovedstad i staten. Det er oppkalt til ære for jomfru Maria.
NM i bandy 1954
'''Det 37. Norgesmesterskapet i bandy – 1954'''
Beste lag i hver pulje til finale
Kjønnsmodenhet
Å oppnå kjønnsmodenhet  betyr at et individ blir biologisk i stand til å formere seg, altså få eget avkom. Tidspunktet for kjønnsmodenhet varierer imidlertid mye mellom ulike arter, herunder også noe mellom kjønnene.
Kjønnsmodningsprosessen
Kjønnsmodningsprosessen kalles gjerne puberteten. Mange arter demonstrerer at de er i ferd med å bli kjønnsmodne, for eksempel ved å markere seg med urinering. Hos katter av hannkjønn vil urinen lukte spesielt sterkt når dyret har blitt kjønnsmodent, mens hunder av hannkjønn vil begynne å løfte opp det ene bakbenet når det markerer og urinerer. Hunnene vil få menstruasjon og påfølgende eggløsning. Et tegn på pubertet er også økt vekstrate og en økende trang til å utforske og prøve ut. Psykologisk kan dette komme til uttrykk i form av uregjerlighet og usikkerhet. Hos arter som lever i flokk betyr gjerne kjønnsmodent at individet i større grad enn tidligere må tilpasse seg det hierarkisk systemt som hersker i flokken. Hos mange arter blir hannene regelrett jaget vekk.
Forplantningsevnen
Det å bli kjønnsmoden og det å bli voksen er ikke nødvendigvis det samme. Mennesker oppnår for eksempel kjønnsmodenhet lenge før de regnes som voksne, selv om også dette kriteriet varierer mellom ulike menneskelige kulturer. Kjønnsmodenhet betyr heller ikke at et individ forblir forplantningsdyktig livet ut. Menn er stort sett forplantningsdyktige hele livet (unntatt ved sykdom), men kvinnens forplantningsevne opphører ved den såkalte menopausen. Flere andre arter har også menopause.